******

***Informasjon til elevar og føresette vg1 og vg2 studiespesialiserande***

**Kvam vidaregåande skule inviterer elevar til å søkje utveksling med skular i Polen og Spania**

Prosjektet er del av eit samarbeid mellom skulane i seks land i Europa. Vi starta i fjor med samarbeid på skulen i forkant og første utvekslingsreise til Romania hausten 2022. I 2023 har vi vore med grupper til Italia og Tyskland. Vi arbeider med FN sine berekraftsmål på skulen, og dette vert følgt opp med aktivitetar på vertsskulen, i lokalmiljøet og med utflukter. På kvar reise er det med fire elevar og to lærarar. Slik vert det til saman ei stor gruppe med elevar og lærarar frå mange land som treffest for ei interessant, lærerik, morosam og annleis veke. Opphaldet i utlandet blir rekna som skuletid og det vert ikkje ført fagfråvær. Under opphaldet i Polen/Spania bur våre elevar i familiane til elevane på vertsskulen. Lærarane bur på hotell el. likn.

Kvam vgs og foreldregruppa tek imot elevar og lærarar 14.4.-19/20.4.2024.

**Dei neste turane for elevane våre er:**

Gdansk i Polen 22. oktober – 27.(28). oktober 2023

Valencia i Spania 18. februar – 23.(24). februar 2024

Alle kan søkje, og vi ønskjer at **du** søkjer! Sjå skjema lengre nede i dokumentet. Søknadsfrist torsdag 7.9.2023.

**Kostnad:** Prosjektet er delfinansiert av utdanningsprogrammet Erasmus+. Reise inkl. fly, inngangspengar og opphald vert dekka av Kvam vgs og prosjektmidlar. Fellesmåltid er også dekka. Eleven må sjølv dekka lommepengar til diverse utlegg som t.d. mat undervegs.

**Forsikring:** Skulen har reiseforsikring for elevane.

**Helse:** Ta med Europeisk Helsetrygdekort.

**Pass:** Sørg for at passet er gyldig lengre enn heimreisedatoen.

**Krav:** Dei elevane som takkar ja til å reise forpliktar seg til: - bruke eigen reiseforsikring viss ein vert forhindra frå å reise etter at billettane er bekrefta, ta imot ein utvekslingselev i heimen i april 2024, såframt det ikkje føreligg spesielle omsyn.

**Ønskjer du meir info?** Kontakt Knut Njaa, Knut.Njaa@vlfk.no, mobil 95 20 23 30

*Me ber føresette skrive under på at de godtek føresetnadane, samt at de har lese reglane for turen nedanfor.*

Knut Njaa Samson Håland

koordinator avdelingsleiar

Kvam vidaregåande skule sine reglar for utlandsturar:

1.  Elevane har eit ansvar for seg sjølv og sine medelevar.

 Skulereglementet gjeld for alle under heile turen.

2.  Alle elevar, myndige og umyndige, skal retta seg etter informasjon, rettleiing og meldingar frå reiseleiarane/lærarane.

3.  Ingen elevar kan gå ut heilt åleine på fritida.

4.  Det er forbod mot bruk av alkohol og andre rusmiddel under heile turen.

5.  Mindre grove regelbrot vil kunna føra til nedsett karakter i orden og åtferd.

6.  Ved alvorlege og/eller gjentekne brot på reglane, kan det verta aktuelt med heimsending for eleven/føresette si rekning, i tillegg til nedsett karakter i orden og åtferd.

Me har lese reglane for turen.

Namn på  eleven:………………………………………………………..Klasse:………….

Namn på føresette:………………………………………………………

Underskrift frå forelder/føresett:.............................................................................

**Søknadsskjema elevutveksling Polen og Spania**

Søknadsfrist: Torsdag 7. september -23

Send søknad til: Samson.Haland@vlfk.no og Knut.Njaa@vlfk.no

**Personopplysningar**

Fullt namn (som i passet ditt):

E-post:

Mobil:

Adresse:

Fødselsdato:

Passnummer:

**Kontaktinformasjon for føresette**

Namn:

Adresse:

E-post:

Mobil:

**Litt om deg:**

Ønskjer du å bu med gut eller jente, eller spelar det inga rolle?

Forklar motivasjonen din. Kvifor har du lyst å delta?

Kor vil du helst reise, Polen eller Spania, eller spelar det inga rolle?

Har du allergiar, inkludert matallergiar? Spesielle omsyn vi bør vite om?

Interesser, hobbyar:

Har du eit gyldig “Europeisk Helsetrygdkort”?

**Heim, familie**

Fortel litt om familien din. Legg ved eit bilete viss du har. Kjæledyr?

Har familien din eit eige soverom til ein utvekslingselev?